Diari Oficial de la Generalitat Valenciana


Sumari del DOGV 5564, del 26-07-2007 (2007/9380)

ACORD de 20 d'abril de 2007, de la Comissió Territorial d'Urbanisme de València, relatiu al Pla especial de delimitació de terrenys per a la constitució de patrimoni municipal de sòl per a la creació d'un polígon industrial, en la partida l'Estret del terme municipal de Llutxent.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5564

Data del DOGV
:   26-07-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9380


Data del document
:   20-04-2007

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Llutxent
    * pla d'urbanisme

ACORD de 20 d'abril de 2007, de la Comissió Territorial d'Urbanisme de València, relatiu al Pla especial de delimitació de terrenys per a la constitució de patrimoni municipal de sòl per a la creació d'un polígon industrial, en la partida l'Estret del terme municipal de Llutxent. [2007/9380]  
Vist l'expedient remés per la conselleria d'Empresa, Universitat i Ciència referit al Pla especial de delimitació de terrenys per a la constitució de patrimoni municipal de sòl per a la creació d'un polígon industrial, en la partida l'Estret del terme municipal de Llutxent, i de conformitat amb els següents,  
Antecedents   
Primer. El projecte es va sotmetre a informació pública, segons el que va acordar el conseller d'Empresa, Universitat i Ciència el 20.09.06, mitjançant els edictes publicats en el DOGV núm. 5366, de data 13.10.06, en el diari Levante de data 13.10.06, i va romandre, a més, la documentació exposada al públic, en les dependències del Serveis Territorials d'Indústria i Seguretat Industrial. Conclòs el tràmit d'informació pública, i, després de finalitzar-lo, s'han rebut onze al·legacions per part dels afectats pel citat pla, que han sigut individualment analitzades i desestimades, tal com determinen els informes de l'Àrea d'Infraestructures de 26.12.06 i, del Departament Jurídic del SEPIVA de 23.01.07.  
Així mateix, l'Ajuntament de Llutxent ha emés, en el termini establit a l'efecte, el dictamen corresponent mitjançant un acord plenari d'adhesió, de data 18.12.06.   
Per Resolució del conseller d'Empresa, Universitat i Ciència, de data 01.02.07, es va aprovar provisionalment el Pla especial de delimitació de terrenys per a la constitució de patrimoni municipal de sòl per a la creació d'un polígon industrial, en la partida l'Estret del terme municipal de Llutxent.  
Segon. L'objecte del Pla especial és la delimitació d'una àrea de reserva de terrenys, a sòl no urbanitzable comú, per a establir un polígon industrial que aculla iniciatives empresarials en la zona i amb bones comunicacions per carretera. L'actuació es troba justificada, tant pels requeriments socioeconòmics de l'entorn, com per la intervenció pública en el mercat de sòl amb la finalitat d'incrementar la disponibilitat de sòl industrial públic urbanitzat a la Comunitat Valenciana.  
L'àmbit del Pla especial té una superfície de 240.567,82 m², els seus límits són els següents:  
a) Els límits pel nord estan condicionats per l'existència d'un projecte de ronda sud-oest de Llutxent, que està duent a terme la Divisió de Carreteres de la conselleria d'Infraestructures i Transport, i, de la rotonda oest de la qual, dependran els accessos al futur polígon.  
b) Per l'est i oest, els límits estan condicionats per l'existència de dos camins rurals: el camí de Llutxent a Castelló de Rugat (també l'assagador de Llutxent o camí Pla), que discorre per l'oest, i, el camí de la Coma, que discorre per l'est, ambdós amb direcció nord-sud. Per l'interior de l'àmbit d'actuació, discorre el camí de Xeta amb direcció nord-sud.  
c) Els límits pel sud queden condicionats per qüestions orogràfiques, de necessitats de superfície i, per algunes preexistències.  
El Pla especial establix com a sistema de gestió per a l'obtenció dels terrenys integrants de la reserva, l'expropiació pel procediment de taxació conjunta, d'acord amb el que establix l'art. 178.1 del Reglament d'ordenació i gestió territorial i urbanística en relació amb els articles 36 i següents de la Llei 6/1998.  
Quant a l'execució de l'actuació, es durà a terme per la gestió directa de l'administració autonòmica (de conformitat amb el que disposa l'art. 89.1 de la Llei urbanística valenciana), i queda garantit el finançament públic mitjançant crèdit compromés a càrrec dels pressupostos de les distintes administracions sectorials amb garantia pública.  
Tercer. El projecte consta de memòria descriptiva i justificativa, plànols d'informació i d'ordenació.   
Quart. Durant la tramitació de l'expedient s'ha sol·licitat l'informe als organismes següents: conselleria d'Infraestructures i Transport (Divisió de Carreteres), Diputació de València (Carreteres), Confederació Hidrogràfica del Xúquer, conselleria d'Agricultura, com també, s'ha donat audiència al municipi de Llutxent, que ha emés dictamen en termini, mitjançant un acord plenari d'adhesió en data 18.12.06. La Diputació, en data 13.04.07, ha informat assenyalant que el desenvolupament pretés no afecta la xarxa viària de titularitat d'aquesta Diputació.  
Cinqué. En data 17.04.07, la conselleria d'Infraestructures i Transport, Divisió de Carreteres s'emet informe favorable.  
Sisé. Llutxent compta amb normes subsidiàries aprovades definitivament per la Comissió Provincial d'Urbanisme el 30.06.81.   
Seté. La Comissió Informativa de la Comissió Territorial d'Urbanisme de València, en sessió celebrada el 17 d'abril de 2007, per unanimitat, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments de dret  
Primer. El Pla especial és l'instrument urbanístic idoni per a establir una reserva de terrenys per a actuacions públiques, de conformitat amb el que disposa l'art. 258.2 de la Llei urbanística valenciana. Així mateix, l'art. 261 de la Llei urbanística valenciana establix que si la reserva no està prevista en el Pla general o fora insuficient, aquesta s'efectuarà mitjançant el Pla especial, i pot ser, fins i tot, prèvia a la programació dels terrenys.   
Segon. Les determinacions contingudes en el Pla especial complixen la legislació vigent i satisfan adequadament l'interés públic. Així mateix, l'establiment o la delimitació de reserves de terrenys per a l'ampliació de patrimonis públics de sòl, comportarà la declaració d'utilitat pública i la necessitat d'ocupació, a l'efecte expropiatori, de conformitat amb el que disposa l'art. 261 de la Llei urbanística valenciana en relació amb el que establixen els articles 542 i següents del Decret 67/06.   
Tercer. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans especials de municipis de menys de 50.000 habitants, de conformitat amb el que disposen els articles 38,d) i, 75 de la LUV en relació amb els articles 177 i següents del Reglament d'ordenació i gestió territorial i urbanística.  
A la vista de tot el que antecedix la Comissió Territorial d'Urbanisme de data 20 d'abril de 2007, per unanimitat, acorda:  
L'aprovació definitiva respecte del Pla especial de delimitació de terrenys per a la constitució de patrimoni municipal de sòl per a la creació d'un polígon industrial, en la partida l'Estret del terme municipal de Llutxent.  
Al seu torn, se li recorda a l'Ajuntament que per a segellar definitivament el document per part de la Comissió Territorial d'Urbanisme, han de presentar dues còpies degudament diligenciades del projecte, al mateix temps que han de presentar dues còpies del projecte en format digital.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.  
Si és el cas les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà a la data de recepció de la present notificació. L'esmentat article 44 de la Llei 29/1998 establix literalment;  
"Art. 44.1. En els litigis entre administracions públiques no cap interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada."  
En el supòsit de no formular el requeriment indicat, les administracions públiques poden interposar, en el termini de dos mesos, comptadors des de la notificació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.  
Tot això sense perjudici que puga exercir qualsevol altre recurs o acció que crega oportú.  
Fet que certifiquem amb anterioritat a l'aprovació de l'acta corresponent i a reserva dels termes necessaris que se'n deriven d'aquesta, conforme ho autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 20 d'abril de 2007.- El secretari de la Comissió Territorial d'Urbanisme: Álvaro Aleixandre Ortí.